Source: http://www.vastused.ee/loe/sotsiaalne-turvalisus/2.html
Timestamp: 2020-06-04 10:08:09+00:00
Document Index: 451882

Matched Legal Cases: ['§ 40', '§ 242', 'Kohus ', '§ 35', '§ 37', '§ 262']

< Eelmine 1 2 3 4 5 6 7 8 9 10 Järgmine > (1502 kirjet)
Küsimus: Mida teha, et vältida minu nõusolekul tehtud alastipildid, kuid neid tahetakse minu loata netti panna?04.05.2020
Minu endine kaaslane ähvardab lekitada netti alastifotod minust. Ma olen täiskasvanu ja fotod on ta saanud teha minu nõusolekuga, kuid ma ei luba neid lekitada.
Mida saab teha, et seda vältida? Milline on võimalik karistus siis, kui fotod lekitatakse netti ilma minu nõusolekuta?
Kahjuks on tegemist olukorraga kus seadus Teid läbi karistusõiguse oluliselt ei kaitse. Samuti puudub täna vahend mis keelaks tal nende igasuguse avaldamise.
Sisuliselt oleks siin ainsaks võimaluseks pöörduda kohtusse ja paluda kohtu keelata tal nende fotode avaldamine ning määrata sunniraha kui ta peaks kohtu keeldu rikkuma.
Küsimus: Kuidas on määratletud tulede kasutus trahvimäärad/ hinnakiri pimedal ajal ja kust selle kohta infot leiaks?04.05.2020
Kuidas on määratletud tulede kasutus trahvimäärad/ hinnakiri pimedal ajal ja kust selle kohta infot leiaks? Eriti huvitab asulasisesel, valgustatud alal täistulede ja parktulede kasutamise kohta.
Mis olukorras te teete hoiatuse ja millal juba trahvi (lähtudes endiselt tulede kasutusest)?
Tulede kasutamise nõuded leitate liiklusseaduse § 40-43
https://www.riigiteataja.ee/akt/122062018010?leiaKehtiv
Vastutus on ette nähtud LS § 242. Mootorsõiduki- või trammijuhi poolt liiklusnõuete muu rikkumine alusel.
Kui tulede vale kasutamine ei ole põhjusatnud liiklusohtu siis kuni 20 trahviühikut, kui on siis kuni 100 ning kuni 6 kuuks juhtimisõiguse äravõtmisega. Kohus võib siin karistusmäära suurendada.
See, kas hoiatus või trahv sõltub väga paljudest asjaoludest. Eeskätt sellest, kas hoiatus on piisav, mõjutamaks juhti edasisele õiguskuulekale käitumisele.
Küsimus: Kas peale koondamist on õigus saada töötuskindlustushüvitist, kui saan ka osalise töövõime toetust?26.03.2020
Olen samas asutuses töötanud üle 5 aasta. Samuti on mulle määratud osaline töövõime ja sellega kaasnev toetus.
Kui koondatakse, siis kas mul on õigus lisaks koondamistasule saada edaspidi ka Töötukassa töötuskindlustushüvitist?
Jah, osalise töövõimega inimesele, kes on töötuna arvele võetud ja kellele on määratud töötuskindlustushüvitis, makstakse mõlemat.
Kui töötu ei vasta töötuskindlustushüvitise tingimustele, siis töötutoetust ja töövõimetoetust korraga ei maksta (töövõimetoetus on suurem, seega makstakse seda).
Küsimus: Kas on õigus töötasu hüvitisele, kellele makstakse töötasu töölepingu alusel, kuid on samuti ettevõtte ainus juhatuse liige ja ainuomanik?26.03.2020
Kas on õigus töötasu hüvitisele isikul, kellele makstakse töötasu töölepingu alusel, kuid ta on samuti sama ettevõtte ainus juhatuse liige ja ka ainuomanik?
Töötasu hüvitist makstakse ainult töölepingu alusel töötajatele, kelle töökoormust või töötasu on vastavalt töölepingu seaduse § 35 või § 37 alusel vähendatud.
Kui töötaja ja tööandja mõlemad vastavad hüvitise maksmise tingimustele, siis töötajale makstakse töötasu hüvitist.
KKK: https://www.tootukassa.ee/content/toetused-ja-huvitised/korduma-kippuvad-kusimused
Küsimus: Kas ettevõtte omanik saab töötuskindlustushüvitist?18.03.2020
Töötan firmas A juba 2,5 aastat töölepingu alusel.
Oman ise firmat B - olen ainuosanik ja ainus juhatuse liige. Firmast B ma ei saa ühtegi tasu - ei palka, juhatuse liikme tasusid ega dividende. Viiruse levikuga tekkinud majandusliku olukorra tõttu koondatakse mind firmast A.
Saan aru, et võin ennast küll töötuna arvele võtta, aga kas mul on õigus saada ka töötuskindlustushüvitist?
Äriühingu juhatuse liiget (äriregistri andmete alusel) saab töötuna arvele võtta, kui ta vastab töötuskindlustushüvitise maksmise tingimustele:
- viimane töösuhe (töötamise registri alusel) enne töötuna arvelevõtmist on lõpetatud töötuskindlustushüvitisele õigust andval alusel
(nt koondamine, katseaja või tähtajalise lepingu lõppemine jms);
Jah, kui vastate tingimustele, siis makstakse tööotsingute toetamiseks töötuskindlustushüvitist.
Küsimus: Kas kortermaja rõdu on avalik koht, kus naaber võib õhupüssiga paugutada?13.02.2020
Kui naabrimees oma kortermaja rõdul paugutab õhupüssiga ja mina naabrina tunnen hirmu, siis kas tegemist on KarS § 262 järgi avalikus kohas käitumise üldnõuete rikkumisega?
Kas kortermaja rõdu saab lugeda avalikuks kohaks?
Kui Teie naabrimees oma kortermaja rõdul paugutab õhupüssida siis ainus mõte mis Teie peast läbi peaks käima on: "Kus mu telefon on, et 112 helistada." Tegemist on avaliku korra rikkumisega kuna tema tegevuse mõjub ulatub ka avaliku ruumi.
Küsimus: Kas mul on alust teha avaldus selle kohta, et naisterahva, kellega ma suhtlesin, kõnesid salvestas salaja tema mees?13.02.2020
Tere küsimus selline
Ma hakkasin suhtlema ühe naisterahvaga, kelle eksmees luges meie kirjavahetust ja paigaldas naisterahva telefoni mingi äpi, mis salvestas meie kõnesid ja salvestused läksid kõik eksmehe e-mailile.
Nüüd ähvardab naist, et minuga suheldes kasutab salvestusi naise vastu, et näidata et naine teda petnud vms.
Aga mulle tundub, et mees ise seadust rikkunud, sellise salvestamiseks?
Kas oleks minul alust tema vastu avaldus teha?
Alus avalduse esitamiseks on antud eksmehe naisel.